Charles Segal

Charles Segal (g. 1929 m. birželio 15 d. Joniškyje) – Pietų Afrikos respublikos ir JAV muzikantas, džiazo atlikėjas, kompozitorius, pianistas.

Biografija 

Gimė 1929 m. birželio 15 d. Joniškyje. Būdamas 2 metų su tėvais emigravo į PAR. Studijavo klasikinę muziką Londono Trinity koledže. Pirmą muzikos albumą išleido 1952 metais. 1954 m. įkūrė Spin Record Company įrašų kompaniją siekdamas populiarinti savo muziką. Muziką kūrė ne tik anglų kalba, bet ir afrikanų kalba. Pretorijoje ir Keiptaune atidarė savo vardo muzikos mokyklas. Šiuo metu muzikantas gyvena Los Andžele ir grojo pianinu per Oskarų, Emmy ir MTV filmų apdovanojimų ceremonijas.

Diskografija

Iš viso išleido apie 1000 albumų, iš kurių žymiausi:

 "Africa"
 "Another Time, Another Place"
 "Hy-Ba-Ba-Rie-Bab"
 "My Children, My Wife"
 "Girl Power"
 "Kootanda"
 "Kwela, Kwela"
 "Listen, Listen"
 "Tomboy"

Nuorodos

 Asmeninis tinklalapis
 Biografija (ang.)

Pietų Afrikos Respublikos muzikai
JAV muzikai